อลิอันซ์ฯปั้นเบี้ยใหม่5.6พันล.
เป้าโต21%เน้นช่องทางขายผ่านตัวแทนเป็นหลักสั่งบุกกรมธรรม์คุ้มครองชีวิตสุขภาพ
11 มี.ค. 2556

เป้าโต21%เน้นช่องทางขายผ่านตัวแทนเป็นหลักสั่งบุกกรมธรรม์คุ้มครองชีวิตสุขภาพ
อลิอันซ์ อยุธยา ประกันชีวิต ตั้งเป้าเบี้ยรับปีแรกโต 21% ปั้นยอดขาย 5,600 ล้านบาท 
นายไบรอัน สมิธ กรรมการผู้จัดการใหญ่และประธานเจ้าหน้าที่บริหาร บริษัท อลิอันซ์ อยุธยา ประกันชีวิต เปิดเผยว่า ในปีนี้บริษัทตั้งเป้าเบี้ยรับปีแรกให้ได้ 5,600 ล้านบาท หรือเพิ่มขึ้น 21% 
ทั้งนี้ ช่องทางหลักในการสร้างยอดขายยังมาจากตัวแทน 3,000 ล้านบาท ส่วนที่เหลือมาจากช่องทางขายผ่านธนาคารหรือแบงก์แอสชัวรันส์ 1,300 ล้านบาท และช่องทางขายตรงอีก 1,300 ล้านบาท ขณะที่เบี้ยรับรวมตั้งเป้าไว้ที่ 2.5 หมื่นล้านบาท
สำหรับกลยุทธ์ในปีนี้จะเน้นออกแบบประกันคุ้มครองชีวิตและสุขภาพมากขึ้น เพื่อให้สอดคล้องกับความต้องการของคนไทยที่ยังมีความต้องการบริการทางการแพทย์อีกมาก ซึ่งเชื่อว่าในอนาคตจะสามารถเพิ่มสัดส่วนการขายกรมธรรม์คุ้มครองชีวิตและสุขภาพเป็น 70% และกรมธรรม์ออมทรัพย์ 30% ได้ จากปัจจุบันที่กรมธรรม์คุ้มครองชีวิตและสุขภาพ 60% และกรมธรรม์ออมทรัพย์อยู่ที่ 40% 
อย่างไรก็ตาม บริษัทจะสร้างความแข็งแกร่งในทุกช่องทางการขาย โดยเฉพาะช่องทางขายตรงที่บริษัทยังคงให้ความสำคัญในการเป็นผู้นำด้านการทำรายได้สูงสุด และตั้งเป้าเพิ่มส่วนแบ่งการตลาดในช่องทางนี้เป็น 35% จากเดิมอยู่ที่ 33% 
ขณะที่ด้านตัวแทนที่ต้องเน้นเพิ่มคุณภาพและจำนวนตัวแทนให้ความสมดุลกัน และคาดว่าจะมีตัวแทนที่มียอดขายเป็นประจำทุกเดือนเพิ่มขึ้นจากเดิม 3,200 คน เป็น 4,000 คน 
สำหรับผลการดำเนินงานในปีที่ผ่านมามีเบี้ยรับรวม 22,513 ล้านบาท และมีเบี้ยรับปีแรก 4,626 ล้านบาท ทำกำไรสุทธิ 742 ล้านบาท เพิ่มขึ้น 46%
ทั้งนี้ ตัวแทนยังเป็นช่องทางที่ทำรายได้สูงสุดให้บริษัทมีเบี้ยรับรวม 13,497 ล้านบาท รายได้จากเบี้ยประกันภัยรับปีแรก 2,263 ล้านบาท หรือเพิ่มขึ้นร้อยละ 8 ช่องทางแบงก์แอสชัวรันส์มีเบี้ยรับรวม 4,937 ล้านบาท และคิดเป็นร้อยละ 22% ส่วนที่เหลือเหลือเป็นทำรายได้จากเบี้ยประกันภัยรับปีแรก 1,298 ล้านบาท หรือเพิ่มขึ้นร้อยละ 18 ช่องทางขายตรงมีเบี้ยรับรวม 3,276 ล้านบาท
คิดเป็นร้อยละ 
ทำรายได้จากเบี้ยประกันภัยรับปีแรก 964 ล้านบาท หรือเพิ่มขึ้นร้อยละ 17 ครองแชมป์ยอดเบี้ยสูงสุดในตลาดจากช่องทางนี้ โดยกินส่วนแบ่งตลาดในช่องทางนี้สูงถึงร้อยละ 33 ซึ่งสูงที่สุดเหนือบริษัทคู่แข่ง